Ιωάννης Αρβανίτης

Ο Ιωάννης Αρβανίτης (Κορώνη Μεσσηνίας, 1888 - Αθήνα, 1947) ήταν Έλληνας τραπεζίτης και υπουργός.

 Σταδιοδρομία 
Ακολούθησε σταδιοδρομία στον τραπεζικό τομέα και έφτασε ως το βαθμό του διευθυντή, ενώ εργάστηκε και στη Νέα Υόρκη.Δημοσθένη Κούκουνα, Οι Έλληνες πολιτικοί 1926-1949, εκδόσεις Μέτρον 1999, σελ. 20. Υπήρξε υπεύθυνος του τομέα βιομηχανικής πίστης της Εθνικής Τράπεζας της Ελλάδος. Στις 24 Ιουλίου 1937 αντικατέστησε τον Ανδρέα Χατζηκυριάκο στον θώκο του υπουργείου εθνικής οικονομίας, παραμένοντας στην ίδια θέση ακόμα και μετά τον θάνατο του Ιωάννη Μεταξά, αφού στην κυβέρνηση Κορυζή ανέλαβε πάλι το υπουργείο Εθνικής Οικονομίας μέχρι και τις 20 Απριλίου 1941.

Παράλληλα στις 4 Αυγούστου 1939 διορίστηκε υποδιοικητής της Τραπέζης της Ελλάδος.Διατελέσαντες υποδιοικητές , δικτυακός τόπος Τραπέζης της Ελλάδος, ανάκτηση 4-10-2015.  Παρέμεινε υποδιοικητής έως τις 26 Απριλίου 1941, οπότε έγινε δεκτή η παραίτησή του για λόγους υγείας.

 Παραπομπές 

Κατηγορία:Έλληνες υπουργοί Εθνικής Οικονομίας